CELEX: 62008FN0089
Language: mt
Date: 2008-11-03 00:00:00
Title: Kawża F-89/08: Rikors ippreżentat fit- 3 ta' Novembru 2008 — P vs Il-Parlament

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/74
            
         Rikors ippreżentat fit-3 ta' Novembru 2008 — P vs Il-Parlament
   (Kawża F-89/08)
   (2009/C 44/132)
   Lingwa tal-kawża: Il-Franċiż
   Partijiet
   
      Rikorrent: P (Brussell, Il-Belġju) (rappreżentant: E. Boigelot, avukat)
   
      Konvenut: Il-Parlament Ewropew
   Suġġett u deskrizzjoni tal-kawża
   Minn naħa, l-annullament tad-Deċiżjoni tal-Parlament li r-rikorrent jitkeċċa b'notifika minn qabel ta' tliet xhur u, min-naħa l-oħra, talba għad-danni.
   Talbiet tar-rikorrenti
   
               —
            
            
               tannulla d-Deċiżjoni tal-Parlament tal-15 ta' April 2008 li r-rikorrent jitkeċċa b'notifika minn qabel ta' tliet xhur, u li jitneħħielu immedjatament id-dritt għal aċċess għall-Parlament billi jintalab sabiex mill-iktar fis possibbli jrodd lura ċ-ċwievet tal-uffiċċju tiegħu;
            
         
               —
            
            
               konsegwentement, minn naħa, tintegra mill-ġdid u immedjatament, b'effett retroattiv, lir-rikorrent fil-funzjoni li kien fiha qabel, fil-post tax-xogħol u fil-grad li kellu meta ttieħdet id-Deċiżjoni tal-15 ta' April 2008, u, min-naħa l-oħra, tordna l-ħlas tal-paga tiegħu b'effett mill-15 ta' Lulju 2008 sad-data li fiha jiġi integrat mill-ġdid b'mod effettiv, miżjuda b'interessi moratorji ta' 7 % fis-sena;
            
         
               —
            
            
               tikkundanna lill-konvenut għall-ħlas, bħala kumpens għad-dannu morali u preġudizzju għall-karriera, ta' somma ta' EUR 10 000, bla ħsara għal żieda u/jew tnaqqis matul il-kawża;
            
         
               —
            
            
               tikkundanna lill-Parlament Ewropew għall-ispejjeż.